На тайна среща в Пломбиер-ле-Бен през юли 1858 г., Наполеон III и Кавур се съгласява да предизвикат европейска война срещу Австрия на следващата година. При първото си подозрение за тайно съглашение, европейските сили (особено Англия) започват кампания да попречат на французите и пиемонтците да изпълнят заканата си. Тази кампания е толкова интензивна, че Кавур се озовава на ръба на лична и национална катастрофа. Спасен е благодарение на невероятен гаф от страна на Австрия, която изпраща ултиматум на Пиемонт, призоваващ за незабавното му разоръжаване, като в противен случай ще последва война. Франко-пиемонтският съюз тогава влиза в сила, а превъзхождащата австрийска военна мощ е засенчена от френската. В последвалата Австрийско-италианско-френска война, победите на съюзниците се редят една след друга, докато Наполеон не подписва примирие с император Франц Йосиф във Вилафранка през юли 1859 г.